CELEX: 62007CN0511
Language: fi
Date: 2007-11-21 00:00:00
Title: Asia C-511/07: Kanne 21.11.2007 — Euroopan yhteisöjen komissio v. Luxemburgin suurherttuakunta

26.1.2008   
            
            
               FI
            
            
               Euroopan unionin virallinen lehti
            
            
               C 22/33
            
         Kanne 21.11.2007 — Euroopan yhteisöjen komissio v. Luxemburgin suurherttuakunta
   (Asia C-511/07)
   (2008/C 22/59)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: G. Rozet ja U. Wölker)
   
      Vastaaja: Luxemburgin suurherttuakunta
   Vaatimukset
   
               —
            
            
               On todettava, että Luxemburgin suurherttuakunta ei noudattanut järjestelmästä yhteisön kasvihuonekaasupäästöjen seuraamiseksi ja Kioton pöytäkirjan täytäntöönpanemiseksi 11.2.2004 tehdyn Euroopan parlamentin ja neuvoston päätöksen N:o 280/2004/EY (1) 3 artiklan 1 kohdan f alakohdan ja järjestelmästä yhteisön kasvihuonekaasupäästöjen seuraamiseksi ja Kioton pöytäkirjan täytäntöönpanemiseksi tehdyn Euroopan parlamentin ja neuvoston päätöksen N:o 280/2004/EY täytäntöönpanosäännöistä 10.2.2005 tehdyn komission päätöksen N:o 2005/166/EY (2) 2 artiklaa ja 4 artiklan 1 kohdan b ja d alakohdan mukaisia velvoitteitaan, koska se on jättänyt antamatta niissä edellytetyt tiedot.
            
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio moittii kanteellaan vastaajaa siitä, että tämä on täyttänyt puutteellisesti päätökseen 280/2004/EY ja päätökseen 2005/166/EY sisältyvät velvoitteet. Yhtäältä vastaaja on nimittäin laiminlyönyt esittää vuosiraportissaan täydelliset tiedot menetelmistä, toimintotietojen tyypeistä sekä päästökertoimista, joita on käytetty yhteisön tärkeimpien lähteiden määrittelyssä. Toisaalta Luxemburgin suurherttuakunta ei myöskään ole ilmoittanut komissiolle yleistä epävarmuusarviointia, joka vaikuttaa Luxemburgin kansallisen inventaarioraportin osiin.
   
      (1)  EUVL L 49, s. 1.
   
      (2)  EUVL L 55, s. 57.